Direcția generală finanțe a Consiliului municipal Chișinău anunță consultarea publică cu privire la unele inițiative de punere în aplicare a taxelor locale pe anul 2019 în municipiul Chișinău.

|  |  |  |
| --- | --- | --- |
| Conținutul propunerii | Cota taxei propusă pentru anul 2019 (anual) | Proiectul de decizie |
| Stabilirea cotei taxei pentru unitățile comerciale și/sau de prestări servicii pentru case de schimb valutar | * pentru case de schimb valutar amplasate în centrul – nucleul istoric al municipiului Chișinău – 15000 lei (conform anexei nr. 2 la decizia CMC nr. 10/2 din 09.10.2017 „Cu privire la aprobarea Regulamentului de desfășurare a activității de comerț în municipiul Chișinău”;
* pentru case de schimb valutar amplasate în afară centrului– nucleul istoric al municipiului Chișinău – 10000 lei
 | Proiectul de decizie a Consiliului municipal Chișinău „Cu privire la aprobarea și punerea în aplicare a taxelor locale pentru anul 2019”. |
| Stabilirea cotei taxei pentru dispozitivele publicitare în funcție de locul amplasării | La amplasarea în zona 1:* 1000,0 lei anual pentru fiecare metru pătrat;

Zona nr. 1 include: Zona patrimoniului istoric, Traseul de importanță națională (bd. Ștefan cel Mare și Sfânt, bd. Dacia, Calea Ieșilor, șos. Hâncești, Calea Orheiului, inclusiv prelungirile lor la ieșirile din oraș, aflate în raza municipiului), Piața Dimitrie Cantemir, Piața „Organizația Națiunilor Unite”, Piața Gării, Piața Decebal, Piața C. Negruzzi, Piața Pan Halippa, Piața Ovidiu, Piața Iulius Cezar, str. Pan Halippa, str. Ismail, bd. C. Negruzzi, bd. Iu. Gagarin, bd. Dimitrie Cantemir, bd. Grigore Vieru, bd. Renașterii Naționale, str. C. Tănase, str. A. Pușkin, str. Mitropolit Bănulescu-Bodoni, str. V. Alecsandri, str. București, str. Ciuflea, bd. Decebal, str. M. Viteazul, str. Albișoara, locurile (casele aflate la intersecția acestor bulevarde (șosele etc.)) cu alte bulevarde (piețe, străzi, stradele etc.), clădirile gărilor, Piața Centrală, Centrul Comercial „Calea Basarabiei” și teritoriile adiacente aflate în raza a 150 de metri de la acestea. La amplasarea în zona 2:* 800,0 lei anual pentru fiecare metru pătrat;

Zona nr. 2 include: Piața Unirii, bd. Moscova, bd. Mircea cel Bătrân, str. Alba Iulia, șos. Balcani, str. Ion Creangă, șos. Muncești, str. Bogdan Voievod, str. Alecu Russo, str. Kiev, str. T. Vladimirescu, bd. Traian, str. Cuza-Vodă, str. Grenoble, str. Independenței, str. Miorița, str. Gh. Asachi, str. V. Lupu, str. Ceucari, str. Uzinelor, str. Petricani, str. Meșterul Manole, str. Vadul lui Vodă, Calea Moșilor, Calea Basarabiei, locurile (casele) aflate la intersecția acestor bulevarde, șosele etc. cu alte bulevarde (piețe, străzi, stradele etc.), cu excepția bulevardelor (străzilor, șoselelor etc.) ce au fost incluse în zona nr. 1 La amplasarea în zona 3:* 500,0 lei anual pentru fiecare metru pătrat;

Zona nr. 3 include teritoriile din intravilan ce nu au fost incluse în zonele nr. 1 și nr. 2  | Proiectul de decizie a Consiliului municipal Chișinău „Cu privire la aprobarea și punerea în aplicare a taxelor locale pentru anul 2019”. |

Ținând cont de modificările propuse, termenul de prezentare a recomandărilor asupra proiectului de decizie a Consiliului municipal Chișinău „Cu privire la aprobarea și punerea în aplicare a taxelor locale pentru anul 2019 se prelungește până la 17.12.2018.

Recomandările pot fi expediate pe adresa bd. Ștefan cel Mare și Sfânt, 83, MD-2012 sau la adresa electronică: marina.andreeva.dgf@cmc.md. Persoana de contact Marina Andreeva, tel. (022)222701.